Mereroheline

Mereroheline on sinise ja rohelise vahel paiknev värvitoon, mere värvi sinakasrohelinehttps://www.eki.ee/dict/ekss/index.cgi?Q=mereroheline&F=M, see võib olla nii küllastatud värvus kui ka hallika nüansiga.

Kasutatakse moesõnavaras ja sisekujunduse kontekstis rõiva- ja kodutekstiilide, sisustusesemete ning dekoori kirjeldamisekshttps://www.decora.ee/catalog/product/view/id/151994/s/padi-prague-40x40cm-mereroheline/category/1446/https://epood.saara.ee/pood/mereroheline-12-2https://www.abakhan.ee/ee/roivakangad/puuvillane-kangas-mereroheline.html.

 Pildid 

 Värviõpetuses 
Mereroheline värvinimena leidub juba Isaac Newtoni Cambridge'i optikaloengutes "De Colorum Origine" (1772) - sinise jaoks kasutas ta kreeka algupäraga sõna cyaneus ning eraldi nimetusi üleminekutoonide jaoks: rohelise suunas sõna thalassinus 'merevärvi' ja violetse suunas indicusD. Briggs. The Dimension of Hue. From Aristotle to Newton. - The Dimensions of Colour.

Ostwaldi värvisüsteemis on mereroheline (Seegrün), külm keskmise tumedusega roheline, üks kaheksast põhivärvist, selle komplementaarvärvus on roosakas karmiinpunane.

 Variatsioonid 
Loodusteadlaste ja linnuvaatlejate tarbeks koostatud värviõpik, 1886. aastal ilmunud "A nomenclature of colors for naturalists..." soovitab mererohelist (Sea green) segada kroomhüdroksiidrohelisest ja Preisi sinisest, saadud toon on sügav sinakasrohelinehttps://archive.org/details/nomenclatureofco00ridg/page/n173/mode/2up.

J. L. Kingi värvisegamise õpik aastast 1923 soovitab mererohelist (Sea Green) segada valgest värvist, Preisi sinisest ja naturaalsest sieenast ning halli mererohelist (Sea Green neutral) murdes Preisi sinist helepunasega; sinise ja rohelise segamise korral soovitab ta võtta ühe osa sinise kohta kolm osa rohelistJohn L. King. Color mixing guide for artists, painters, decorators, printing pressmen, show card writers, sign painters, color mixers : gives color mixtures by parts. - New York, 1923.

ISCC-NBS-i värvide tähistamise süsteemi värvinimede käsiraamat "Color: universal language and dictionary of names" loeb mererohelist (Sea Green) keskmiseks roheliseks või keskmiseks sinakasrohelisekshttps://archive.org/details/coloruniversalla00kell/page/64/mode/2up?q=sea+green, mereveerohelist (Sea Water Green) aga keskmiseks soojaks roheliseks (Moderate Yellow Green).

Veebivärv Sea Green on keskmise tumedusega rohelinehttps://www.colorhexa.com/2e8b57, veebivärv Light Sea Green on türkiissinise poole kalduv heledam rohekas toonhttps://www.colorhexa.com/20b2aa (ligikaudu lõunameresinine).

 Vaata ka 
 lõunameresinine
 mündiroheline
 pardisinine
 viridiaanroheline

 Viited 

Kategooria:Rohelised värvitoonid
Kategooria:Sinised värvitoonid